
MANIRY HANDRODANA NY RINDRINAO REHETRA VE IANAO ?
ATRIK’ASA VOALOHANY (01 ORA 15 minitra )
NANANA TENY FIKASANA  ISRAELY – JOSOA 6 : 2-5
FANONTANIANA :
1. 	Arak’izay voalaza ao amin’ny Josoa 6 :2, Nahoana Josoa sy ny zanak’Israely no niroso hatrany na dia goavana aza ny fihaikana tao Jeriko ?	
1. 	Araka ny hafatra norenesin-tsika tamin’ny maraina, inona ny roa amin’ ireo fitaovam-piadiana  nomen’ANDRIAMANITRA antsika ?	
1. 	Inona no takian’izany fitaovam-piadiana izany ary ahoana no hahatonga azy ireo hahazahoan-tsika fandresena ?	
1. 	Lazalazao ny fomba nahazahoanao fandresena amin’ny fampiasana ireo fitaovam-piadiana ireo ? Manokàna fotoana hihainoana ny fijoroana vavolombelona ataon’ny mpiray tarika aminao.	
----------------------------------------------------------------------------------------------------------
ATRIK’ASA VOALOHANY

A/	NANANA TENY FIKASANA ISRAELY – JOSOA 6 : 2-5
Niatrika an’i Jeriko tamim-pahatokiana ny vahoakan’Israely satria nanana ireo Teny Fikasana avy amin’ANDRIAMANITRA. Raha sendra zava-tsarotra isika, na inona na inona izy izany dia afaka manao toy izany amim-pahatokiana isika satria manana ireo Teny Fikasana avy amin’ ANDRIAMANITRA ho faneva  isika : 
1. 	Omen’ANDRIAMANITRA fampanatenana isika fa mahery vaika ny fitaovam-piadian-tsika noho ny Heriny . 2 Korintiana 10 :4-5	
1. 	Omen’ANDRIAMANITRA fampanatenana isika fa efa voarindrany ny adin-tsika rehetra. 	
Romana 8 :28 ; 2 Korintiana 4 :17.
1. 	Omen’ANDRIAMANITRA fampanatenana isika fa ny finoantsika no fatran’ny fahafa- manaon-tsika. Filipiana 4 :13 ; Efesiana 3 :20.	
1. 	Mampanantena antsika ny Heriny ANDRIAMANITRA amin’ny andro iadian-tsika . Efesiana.6 :10.	
1. 	Mampanantena antsika fandresena IZY-1 Korintiana 15 : 57.	
1. 	Mampanantena antsika IZY fa tsy miady irery isika - Hebreo 13 : 5 ; Matio 28 :20	
1. 	Mampanantena antsika IZY fa rehefa vita ny ady dia hankalaza ny fandresena miaraka AMINY isika Jaona 14 : 1-3.

B/	NANANA MPIARA-MIOMBON’ANTOKA ISRAELY (JOSOA 6 : 3-5)
Voalazan-tsika tamin’ny maraina fa nanome fitaovam-piadiana mahery vaika manokana hiantrehana ny ady sy handresena ANDRIAMANITRA. Andeha ho jerena lalindalina kokoa  ireo fitaovam-piadiana ireo.


Ny Tenin’ANDRIAMANITRA
Notahian’ANDRIAMANITRA isika tamin’ny nanomezany antsika ny Soratra Masina  izay Teny  tonga lafatra, voabitsiky ny Fanahy Masina,  feno ary tsy mety diso. Ny Soratra Masina dia antsoina hoe "logos" .Io teny io dia manondro ny  fikambanan’ny Tenin’ANDRIAMANITRA voambara.Tsy inona izany fa ny Baibolinao.
I Paoly, rehefa nitanisa ireo fiadian’ANDRIAMANITRA, izay tokony  itafian’ny olo-masina  enti-miady amin’ny fahavalo, dia tondroiny ilay hany fitaovam-panafihana eo am-pelatanàn-tsika dia ny Tenin’ANDRIAMANITRA izany .– Efesiana 6 :17.
Ny Baiboly dia oharina amin’ny trano lehibe iray fitehirizana fitaovam-piadiana. Ao no ahitàna fitaovam-piadiana maro samihafa. Ka ny fitaovam-piadiana tsirairay dia efa samy misy karazana ady natao hatrehina aminy. 
Tsara ny manamarika fa i Paoly dia nilaza ny Tenin’ANDRIAMANITRA ho fiadiana manana fenitra ara-panahy.Tsy mampiasa ny teny hoe "logos" izy fa " rehma" no entiny milaza izany – teny izay ampiasaina amin’ny fiainana andavan’andro.
Raha mbola heverin-tsika ho fitehirizana sabatra isan-karazany ny Baiboly, ny " rehma" izany dia fitaovam-piadiana natao ho an’ny karazana ady manokana. Izany dia mbola nohamarinin’i JESOSY teo amin’ilay Vohitry ny Fakam-panahy. Rehefa naka fanahy Azy ny devoly, mba hanova ny vato ho mofo, dia izao no navaliny : "tsy ny mofo ihany no iveloman’ny olona,  fa izay Teny rehetra  avoakan’ny vavan’ANDRIAMANITRA". Ny teny hoe "  Rhema"  no nampiasain’I JESOSY teo.
Isaky ny nanafika Azy ny devoly dia nankao amin’ilay trano fitehirizana lehibe JESOSY dia  ny Tenin’ANDRIAMANITRA izany , ka nifidy izay sabatra mifandraika amin’ny fanafihana tsirairay. 
Ry rahalahy sy anabavy, izany foto-kevitra izany dia azo ampiharina  aminao sy amiko ihany koa ! Manana teny iray isaky ny fihaikana manoloana anao ANDRIAMANITRA. Raha tsy fantatrao anefa ny làlana mankany amin’ilay tobin’ny fitaovam-piadiana, dia tsy afaka handray ny sabatra sahaza ianao  ka handresy ny fahavalo!
Ny vavaka –
Matetika koa, dia tsy fantatsika ny hery lehibe azo avy amin’ny vavaka ! Zava-dehibe mihoatra lavitra noho ny manolotra lisitry ny enta-madinika ilaiko amin’NY TOMPO aho ka mamaky izany Aminy ! Ho ahy, ny vavaka dia fandraisako anjara amin’ny resaka ifanaovana amin’ny ANDRIAMANITRY ny voahary  manontolo  
Miresaka AMINY aho ary miresaka amiko IZY. Afaka milaza Aminy izay ao am-poko aho ary IZY koa manambara amiko ny ao am-pony. Afaka mahatanteraka ny zava-drehetra ny vavaka ! Mahazo Teny Fikasana mahafinaritra isika ao amin’ny tontolon’ny vavaka.
Jeremia 33:3; Isaia 65:24; Jaona 14:13-14; 1 Jaona 5:14-15; Romana 8:26-27. 
Manambara zava-dehibe eo amin’ny fihetsika mahazatra antsika ity teny ity: " Maro ireo olona maniry izay zavatra tsy ilainy ary mila ireo zavatra tsy iriny " (dikan-teny malalaka)  Ford Philipot
Ao anatin’izany sokajin’olona izany ve ianao?
	



---------------------------------------------------------------------------------------------------------------------------------------
ATRIK’ASA faharoa : 3 ora –3 ora 50 : Programa ho an’ny ankizy
Antom-bavaka : Ny fifohazana sy Fanavaozana eo amin’ny fiainam-piangonana (Mpitantan’asa, Talen’ny Departemanta, Pastora ary Mambra) ao amin’ny Nosy La Réunion sy Maorisy.
ATRIK’ASA fahatelo : 3 ora 55 – 4 ora 45 : Fampieritreretana ny lohahevitra fahatelo:Nanana tombony Israely
Antom-bavaka : Ny herin’ny Fanahy Masina rehetra ho amin’ny fanomanana ny asa fitoriana an-tanàn-dehibe isakin’ny misiona sy federasiona eo anivon’ny IOUC.
ATRIK’ASA fahaefatra:4 ora 50 –5 ora 30 :Fampieritreretana ny lohahevitra fahaefatra :Fandrindrana sy Fanentanana eo anivon’ny vondrona mpandinika tsirairay avy.
Antom-bavaka :Fanoloran-tena ny tsirairay ho amin’ilay iraka lehibe mba ho avy tsy ho ela NY TOMPO.

Ny antom-bavaky ny Fiangonana  raha azo atao , dia  angonina ary atambatra araky ny loha-hevitra alohan’io daty io.
								

ATRIK’ASA FAHAROA
PROGRAMA HO AN’ NY ANKIZY ATAON’ NY ANKIZY

Ity tantara an-tsehatra ity dia mifototra amin’ny tantaran’ny mandan’i Jerikô, ka ny lesona tiana hampitaina dia momba ny fankatoavana, fahatokiana, ary ny finoana an’Andriamanitra. 
Azo atao ny mampandray anjara ankizy 3 : ny iray amin’ireo dia milalao an’i Josoa, ary ny roa hafa dia azonao omena ny anarana izay tianao. Raha mety dia ampanaovy akanjo mitohy tena lava ny ankizy mba ahafahana mandresy lahatra bebe kokoa sy mba ahafahana misintona ny fahalianan’ny ankizy hafa. 
(Miditra amin’ny varavarana iray i Josoa, ireo ankizy roa hafa koa mihazakazaka miditra avy amin’ny varavarana hafa.) 

Ankizy voalohany : Josoa ! Tonga ianao !  
Ankizy faharoa : Andeha hanafika iroa tanàna iroa isika. Indro fa mirindrina ny vavahady ! Ahoana ny hevitrao ? 
Ankizy voalohany : Eny tokoa ! Ny mpanjaka sy ny tafiny rahateo tafahitsoka ao anatiny ao ! 
Josoa : Vaovao tsara izany. Vao avy niresaka tamiko Andriamanitra ary nanazava izay tokony hataontsika. 
Ankizy voalohany : Mila miomana amin’ny fanafihana va isika ?  
Josoa : Tsia ! Tsia ! Manana planina hafa isika. Hangonintsika avokoa ny lehilahy manana fitaovam-piadiana eto anivontsika rehetra, dia handeha hiodidina ny tanàna isika. 
Ankizy faharoa : Mmh ! Toa mahaliana izany. Miodidina ny tanàna ! 
Ankizy voalohany : Dia manafika isika ! 
Josoa : Tsia ! Tsia ! Miodidina ny tanàna mandritra ny enina andro isika. Hoentitsika manaraka antsika koa ny fiaran’ny fanekena.  
Ankizy faharoa : Tsara loatra ! Miaraka amintsika Andriamanitra amin’izany. 
Ankizy voalohany : Dia amin’ny fotoana manao ahoana isika no manafika ? 
Josoa : Mbola tsy tapitra ange ny fanazavako e !… Hisy mpisorona fito hialoha làlana ny fiaran’ny fanekena miaraka amin’ny anjomara vita amin’ny tandrok’osy. 
Ankizy voalohany : Eny aaaary. Dia ahoana koa ?  
Josoa : Amin’ny andro fahafito dia hiodidina ny tanàna impito isika, fa tsy indray mandeha toy ny teo aloha intsony. 
Ankizy voalohany : Impito ? Eny ary ! 
Josoa : Miaraka amin’ireo mpisorona mampaneno ny anjomarany. 
Ankizy voalohany : Dia ahoana ?  
Josoa : Rehefa manao feo lavareny amin’ny anjomarany ny mpisorona, dia hiaraka hihiaka mafy avokoa ny vahoaka rehetra… 
Ankizy voalohany : Deeeeeeeeeeeee ahoana ? 
(Mifampijery, dodona te-handre ny valinteny ireo ankizy roa – Miandry) 
Ankizy voalohany : Dia amin’ny fotoana inona vao afaka manafika isika ? 
Josoa : Tsy hanafika isika. Tsy mila manafika isika. 
Ankizy faharoa : Satria ho fatin’ny fihomehezana izy ireo ?  
Ankizy voalohany : oh-oh-oh – Hitako ! Tetik’ady ara-psikôlôjia izany izy ity ! 
- Amin’ny andro voalohany dia mety hahafaly azy ireo izany ; fa rehefa ela ny ela dia hanomboka hanontany tena izy ireo manao hoe : « Fa inona no tena tian’ireto olona ireo hahatongavana ? » Dia hanomboka hitaintaina izy ka hiteny hoe « O ! Adala ireto vahoaka ireo, tsy fantany izay ataony. Misy zavatra hafa ao ambadik’izao. Tampotampoka eo dia hanomboka hatahotra izy ireo ary dia hiraviravy tànana. 
Josoa : Rehefa avy miara-mihiaka ny vahoaka… dia hirodana ny manda… 

(Nanomboka liana handre ny tohin’ny tantara indray ireo ankizy roa. Nisanàka fotsiny ny vavan’izy ireo). 
Dia ho afaka hiditra ao an-tanàna soa aman-tsara isika. Ho azontsika atao soa aman-tsara ny miditra ao an-tanàna. 
Ankizy voalohany : (miahiahy mafy) Eny ary. Raha izay no teninao. 
Josoa : Tsy izaho no miteny izany, fa Andriamanitra 
Ankizy faharoa : Dia efa azo antoka fa ho resy isika raha izany. Mmh, dia mino ve ianareo fa ho mora toy izany ny handresentsika io tanàna io ? 
Ankizy voalohany : Marina izany ! Efa mba nieritreritra tsara ve ianao Josoa ? 
Toa ireny kilalao mitifitra ganagana ireny izany. Tsy azonao inoana akory. Toy ny miteny hoe, « Indreto izahay – Hitifitra anareo izahay fa hatsangano ny tànana. Angamba dia heverin’izy ireo fa adala isika. Adala mandehandeha eo anivon’izy ireo, ka te-ho faty. 
Josoa : Tsy misy antony tokony hampatahotra sy hampahakivy antsika. Intelo miantoana no namerenan’Andriamanitra izany tamiko. Tokony « hahery sy hatanjaka » isika. 
Ankizy voalohany : (Teny maneso) Tokony hanam-pinoana isika manoloana ny planina toy izany. 
ankizy faharoa (mitodika any amin’ilay ankizy voalohany) : Toy ireny mijery sarimihetsika ireny – Mandeha – mamindra – mampaneno anjomara ary mihiaka -. Dia hianjera ny manda. 
BO BO BO ! Mahafinaritra ô ! Sa tsy izany ?  
Josoa :  Eh ! Dia adinonareo sahady va izay nataon’Andriamanitra tamintsika ? Nosarahany ny onin’i Jordana mba ahafahantsika mandeha eo afovoany. Hain’Andriamanitra ny zavatra rehetra. Raha vitany ny nampisaraka ny rano tamin’ny alàlan’ny fananganana manda mba ahafahantsika miampita, dia mbola azony atao koa ny manjera ireo manda vato kely ireny. 
Ankizy voalohany : Noho izany dia mangataka amintsika Andriamanitra mba hahery sy hatanjaka. 
Josoa : Tsy hoe hahery sy hatanjaka fotsiny, fa mangataka amintsika koa izy ny hinoantsika ny teniny. Nampanantena Izy fa hiaraka amintsika mandrakariva ary nanome toky fa hanome antsika ny tany rehetra. Ny faritra rehetra izay diavin’ny tongontsika. 
ankizy faharoa :  Ooooo, ho azontsika avokoa ny tany rehetra izay diavin’ny tongontsika rehefa miodidina ny tanàna isika ! 
ankizy voalohany : (mbola miahiahy foana, kanefa hita fa faly mieritreritra fa mety ho azony ny faritanin’i Jerikô) Antsika avokoa ny tany rehetra rehefa mandeha miodidina ny tanàna isika… dia homen’Andriamanitra antsika io tanàna io. Izany marina eh ?
Josoa : Eny ! Eny ! Kanefa te-hanome mihoatra noho izany antsika Andriamanitra. Tiany ny hinoantsika Azy. Tsy tiany isika hanana ahiahy ny momba Azy. Tiany isika hatoky Azy, fa tsy ny tenantsika. Tiany isika hankato azy. Tena zava-dehibe tokoa izany. Ny fankatoavana an’Andriamanitra. Tsy tiany ho liana ny momba ny eto an-tany fotsiny isika… 
Ankizy voalohany : Eny e ! Fa efa nomen’Andriamanitra antsika ny tanàna ? 
Josoa : Marina izany ! Nomeny antsika ny tanàna, saingy mila mankato ny didiny isika. Mahatoky azy ary mino ny Teniny, mba ho tanteraka amintsika ny teny fikasany. Andeha hanao izany isika. 
(Lasa nihazakazaka nandao ny lampihazo avokoa izy telo) 

Mpitantara : 
· Andro voalohany sy fiodinana ny tanàna voalohany (raha mety dia asio mozika feona anjomara)
· Andro faharoa (feona anjomara) – (tohizo hatramin’ny andro fahaenina. Ary amin’ny andro fahafito dia ataovy mafimafy kokoa ny feona anjomara… impito mihantoana.)
· Ary amin’ny fiodinana fahafito, tamin’ny andro fahafito, dia nirodana ny mandan’i Jerikô. Paraaaaaaaaaaaaaaaaaaaa (feona zavatra mirodana)
· Niverina tambonin’ny sehatra izy 3 mirahalahy « Tsy miverina amin’izay nolazainy Andriamanitra, ary tsy manova izany. » Sal. 39 :34
Mpitantara : Andeha isika hianatra hankato sy hahatoky an’Andriamanitsika. Tsy misy ahiana fa tena hotanterahany tokoa ny Teny Fikasany rehetra momba ny fiainantsika. 



------------------------------------------------------------------------------------------------------------------
ATRIK’ASA FAHATELO
NANANA TOMBONY ISRAELY (JOSOA 6 : 6-21)
FANONTANIANA
Ahoana no fanazavanao ny fandresen’Israely?
Ato amin’ireto andalan-teny voatanisa eto ambany ireto, tantarao ny dingana nitondra an’Israely teo amin’ny fandresena
Andininy 2-6
Andininy 8-20
Andininy 20-21
Ahoana no ahafahan’ireo antony ireo manampy antsika, raha miatrika ireo Jeriko eo amin’ny fiainan-tsika andavan’andro isika?
------------------------------------------------------------------------------------------------------------------
ATRIK’ASA FAHATELO
NANANA TOMBONY ISRAELY (JOSOA 6 : 6-21) 
Nankatoa an’ANDRIAMANITRA Israely dia nanana tombony. Hitan-tsika tamin’ny maraina fa hafahafa tamin’ny mponina tao Jeriko ny nahita ireto Zanak’israely nihodidina ny tanàna. Mety ho nihomehezany  izy ireo. Nandresy tamin’ny ady tao Jeriko ny Zanak’Israely satria nanao izay rehetra nasian’ANDRIAMANITRA nataony.
Misy antony maromaro nahatonga an’Israely nahazo fandresena  tao Jeriko:
Nahazo Teny avy amin’ANDRIAMANITRA izy ireo – (andininy  2-6); 2 Timoty 2:15; Jaona 16:13
Nino an’ANDRIAMANITRA izy ireo – (andininy 8-20). Mino marina an’ANDRIAMANITRA ve isika? Marka 11:22 ; Matio 21:21,22

Niasa tamim-pinoana izy ireo – Hebreo 11:1; 11:6; 1Jaona 5:14-15; Jakoba 1:8.
Nandeha araka ny Làlan’ANDRIAMANITRA izy ireo – Tsiambaratelon’ny fahombiazana izany! Mety ho sarotra ny Làlany,mety ho miadana loatra, raha ny eto amin’ity tantara ity dia toa adaladala loatra aza , kanefa ny ny Làlana itondrany no tsara indrindra! Isaia 55:8-9
Nomen’ANDRIAMANITRA azy ireo  ny fandresena – (andininy 20-21)

